Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Palestiinlastest islamistid tulistasid eile õhtul Gazast Iisraeli raketi.
Iisrael vastas raketitulega Hamasi taristu pihta.
Pinged köevad Jeruusalemmas Templimäel ajal,
kui kattuvad moslemite ramadaan, juutide paasapüha
ja kristlaste ülestõusmispüha.
Keset Templimäega seotud pingeid
vahetavad Jordaania ja Iisrael süüdistusi.
Palestiinlastest islamistid tulistasid eile õhtul Gazast Lõuna-Iisraeli raketi,
mis on esimene intsident pärast mitmekuist vaikust.
Õhuhäire kõlas Kisufimis ja Ein HaShlosha's kella 20.30 ajal,
sundides iisraellased 15 sekundiga pommivarjendeisse kiirustama,
kooskõlas IDF Tagala Väejuhatuse juhistega.
Seejärel aktiviseerus Iisraeli Iron Dome'i õhukaitsesüsteem,
mis saabuva raketi edukalt peatas.
Puuduvad teated vigastustest või purustustest.
Tasub teada, et kuigi ükski rühmitus pole raketitule eest vastutust võtnud,
lähtus see piirkonnast,
mida kontrollib Iraani käepikendus Palestiinlaste Islamidžihaad.
Hamasi tippametnike retoorika püüdis rünnakut ära kasutada
ja Izz ad-Din al-Qassami brigaadide asutaja Saleh al-Aruri kuulutas:
"Võitleme kõik oma lahingud Jeruusalemma ja al-Aqsa nimel."
Kinnitatud raportite teatel
edastasid Hamasi ametnikud sõnumi Jeruusalemma julgeolekuaparaadile,
väites, et püüavad vahistada raketitule eest vastutavaid isikuid
ja teevad samme vägivalla eskaleerumise vältimiseks.
Kuigi Jeruusalemm ei taha,
et vaenutegevus lõunarindel areneks kokkupõrkeks,
peetakse Hamasi vastutavaks
igasuguse Gazast lähtuva terroritegevuse eest.
Seetõttu pommitasid IDF hävitajad
Gazas Hamasi relvatootmisplatsi
ja hoiatasid teiste tagajärjgede eest, kui rikutakse Iisraeli suveräänsust.
Tasub märkida, et Iisraeli õhurünnaku ajal
tulistas Hamas SAM-7 maa-õhk raketi IAF-i lennuki pihta,
kel õnnestus aegunud Vene päritolu õlalt tulistatavat raketti vältida.
IDF-i ametnikud toonitasid,
et vana madala kõrgusega süsteem ei kujuta Iisraeli lennukeile ohtu,
kuid siiski on käiku lastud ettevaatusabinõud.
Kuigi pinged Iisraeli lõunarindel on hetkel leevenenud,
köeb raketitule põhjus edasi -
nimelt pinged Jeruusalemma Templimäe ümber,
araabiakeelse nimega Haram al-Sharif.
Hoolimata Iisraeli põhjalikust tööst vaikuse säilitamiseks pingelisel ajal,
kui kattuvad moslemite ramadaan, juutide paasapüha
ja kristlaste ülestõusmispüha, keesid pinged reedel üle,
kui sajad palestiina noored
püüdsid häirida saabuvate juudi külastajate visiite Templimäele
ja algatasid märuli,
loopides Iisraeli politseid kivide ja ilutulestikurakettidega.
Pärast mitut vägivaldset tundi enne moslemite keskpäevapalvust
sai politsei koordineeritult Jordaania usuühendusega Waqf korralduse
Templimägi tühjendada ja eemaldada sealt kõik ohtlikud objektid,
mida võidakse kasutada olukorra pingestamiseks.
Kõigil elanikel palutakse siit paigast lahkuda.
Lubame teid tagasi palvetama mõne minuti pärast.
Palun teil lahkuda, et võiksime lasta teil korraldada keskpäevast palvust.
Hetkel puhastame mošee väljakut, et ei oleks ohtu teile ja palvetajaile.
Palun teil kuulata politsei juhiseid ja pühapaigast lahkuda.
Kuigi enamik moslemeist usklikke kuuletus politsei palvele,
otsustasid mõned märatsejad barrikadeeruda al-Aqsa mošeesse,
et nurjata politseinike jõupingutused mägi ohtlikest objektidest tühjendada.
Seejärel saadeti mošeesse märulipolitsei,
käsuga mainitud objektid eemaldada ja vägivald lõpetada.
Palun korralikku käitumist.
Austust. Sisenete pühapaika. Usaldan teid. Edu teile.
Politsei esinduse teatel
sai 8 politseinikku mošeesse sisenemisel kergemaid vigastusi
ja kaks neist toimetati haiglaravile.
Lisaks toonitas politsei,
et meediaväljaanded ja suhtlusplatvormid on täis võltsinfot
ja fakte intsidendi kohta, väites, et see hõlmas mitmeid inimohvreid,
ega omanud tõest infot sündmusteahela kohta.
Tegelikult "olid ainsad vigastatud politseinikud".
Templimäe islamijuhtkond astus aga välja
palestiinlastest märatsejate kaitseks
ja mõistis hukka Iisraeli väidetava barbaarsuse eest.
Okupandi rõhumine surus maha meie rahva
ja tühjendas al-Aqsa väljaku kogu maailma silme all.
Mõistame selle hukka. Kogu maailm nägi barbaarsust,
mida okupatsioon kasutab hommikupalvusele tulnute vastu.
Mõned noormehed ka vahistati.
Tasub rõhutada, et pärast reedehommikust vägivaldset intsidenti
lubati moslemid taas al-Aqsa mošeesse
keskpäevasele ja järgnevatele palvustele.
Kuigi laupäev möödus vägivallajuhtumiteta,
keesid pinged taas üles pühapäeva hommikul,
enne juudi usklike visiiti,
kes külastavad igal aastal paasapüha ajal pühapaika,
kus kunagi seisid mõlemad piibliaegsed templid.
Juutidel on aga keelatud pühapaigas palvetada
vastavalt politsei korraldustele,
kes püüavad säilitada nn status quo'd ehk sõjaeelset olukorda,
mille alusel iidses paigas tohivad palvetada vaid moslemid.
Kui politseil õnnestus vägivaldne märul vaigistada
mässuohjevahendite abil ja ärgitajate vahistamisega,
tabas Iisraeli võime üllatus,
kui Jordaania Välisministeerium kutsus vaibale Iisraeli ajutise asjuri,
et esitada protest Templimäe olukorraga tegelemise viisi suhtes.
Islami usuühenduse Waqf kaudu Templimäge haldav Amman
süvendas pingeid Jeruusalemmaga,
kui kuningriigi peaminister Bisher al-Khasawneh
kiitis parlamendis vägivaldseid palestiinlastest märatsejaid
tegevuse eest Iisraeli vastu.
Siinkohal kiidan kõiki palestiina ja Jordaania Waqfi töötajaid,
kes seisavad tornsirgelt,
ja neid, kes loobivad kive sionistide pihta,
kes rüvetavad al-Aqsa mošeed
Iisraeli okupatsioonivalitsuse kaitse all.
Ohtlikeim aeg oli kahe päeva eest,
kui kuulsime, et püüti muuta status quo'd,
ja jagada Haram al-Sharif kaheks eraldi alaks ja tundideks.
Pärast neid märkusi
tegi Iisraeli peaminister Naftali Bennett videoavalduse,
kus väljendas pahameelt Jordaania valitsuse retoorika suhtes.
Võtan äärmiselt tõsiselt märkusi,
mis süüdistavad Iisraeli meie-vastase vägivalla eest.
On neid kes õhutavad kiviloopimist ja vägivalla kasutust
Iisraeli kodanike vastu. See on meile vastuvõetamatu.
See tähendab preemiat ärgitajaile, kelle seas peamiseks on Hamas,
kes püüab Jeruusalemmas vägivalda õhutada.
Me ei lase sellel juhtuda.
Iisraeli riik kaitseb jätkuvalt meie kõigi väärikust,
et võiksime kõik Jeruusalemmas pühi tähistada,
ja meie jõud tagavad jätkuvalt kõigi Iisraeli kodanike julgeoleku.
Tasub toonitada, et Iisraeli frustratsioon lähtub faktist,
et perioodi rahu koordineerimiseks Jordaania võimudega
tehti suuri jõupingutusi,
sh peeti tipptasemel kohtumisi kuningas Abdullah II-ga.
Telefonikõnes ÜRO peasekretäri Antonio Guterresega eile õhtul
väitis kuningas Abdullah aga, et Iisraeli ühepoolsed käigud
moslemite vastu Jeruusalemmas al-Aqsa mošees
õõnestasid tõsiselt rahu võimalusi regioonis.
Lisaks süüdistas ta Iisraeli provokatsioonide eest mošee väljakul,
mis tema sõnul rikkusid juriidilist ja ajaloolist status quo'd
"moslemi pühapaikades".
Pingete leevendamiseks Jordaania ja Israeli vahel
vestles USA välisminister Antony Blinken
Jordaania välisministri Ayman Safadiga.
Blinken toonitas, kui tähtis on,
et iisraellased ja palestiinlased teeksid tööd
vägivallatsükli lõpetamiseks,
vältides pingeid süvendavat tegevust ja retoorikat.
Lisaks toonitas Blinken,
et on oluline säilitada Templimäel ajalooline status quo
ja tänas Hašimiidi kuningriiki tolle erirolli eest
islami pühapaikade hooldajana Jeruusalemmas.
Täna õhtupoolikul vestles Blinken telefonitsi
oma Iisraeli kolleegi Yair Lapidiga,
kes toonitas Iisraeli jõupingutusi vastutustundlikul tegutsemisel
vastasseisus vägivaldsete märatsejate ja islamiäärmuslastega.
Lapid rõhutas, et ekstremistid
püüavad õhutada vägivallaleeke valeinfo külvamisega,
ning toonitas lisaks, et Iisrael ei luba üleskutseid vägivalla toetuseks
ja õhutas vajadust rahvusvahelise toetuse järele
vaikuse taastamiseks Jeruusalemmas.
Aitäh vaatamast!
TV7 Iisraeli büroo algatuse osana kutsun teid palvetama täna
tagakiusatud vendade-õdede eest maailmas.
Paluge jätkuvalt ka rahu ja päästet Jeruusalemmale ja Iisraelile.
Olen Jonathan Hessen. Õnnistatud õhtut! Homseni!
Tõlge: Monika Jaaguri